Só sny jy ŉ pizza in gelyke deleArgieffoto (Foto: Igor Ovsyannykov/Pixabay) Pizzas is ŉ baie lekker ete as jy ŉ paar vriende oornooi, maar het jy al ooit gedink iemand het ŉ groter sny as jy gekry? Of het die kinders al ooit gekla dat iemand se stuk groter was as hulle sŉ? Nou hoef jy nie meer daaroor bekommerd te wees nie: twee wiskundiges het ŉ manier bedink hoe om jou pizza perfek in gelyke dele te sny. Jy het egter kennis van meetkunde nodig. Wiskundiges Joel Haddley en Stephen Worsley van die Liverpool-universiteit het met dié metode vorendag gekom wat in die wiskundewêreld as “verteëling” bekendstaan. Wanneer jy dié metode gebruik, het jy uiteindelik 12 perfekte stukke wat identies is. Só maak jy: sny jou pizza met drie gronde lyne sodat jy ses stukke het. Deel nou elkeen van die ses stukke in twee. Jy kan die stukke verder verdeel. “Wiskundig is daar nie ŉ beperking nie – alhoewel dit dalk onprakties sal wees om die stukke al hoe kleiner te sny,” het Haddley aan New Scientist gesê. Gebruik gerus dus die volgende pizza-aand as ŉ wiskundeklas! Só sny jy die pizza in gelyke dele (Grafika: Market Business News) CUT EQUAL SLICES OF PIZZA TO FEED A CROWD In 2016, researchers at the University of Liverpool proposed a brilliant alternative: dividing the pie into manageable, equal-sized pieces according to the monohedral disc tiling formula. pic.twitter.com/2yFnEL0nJ3 — OShop for the Arts (@OShop) November 28, 2017